《郡斋独酌忆蔡章阳马仲穆诸君》
明代·顾亮

半生徒碌碌，百事未能周。
白屋方甘老，朱门忽见收。
登龙应有愧，得马正堪忧。
坐对盈樽酒，寥寥忆旧游。

作者简介：明苏州府长洲人，字寅仲。有文名，曾遍游江淮间，力学行义。得异书，必尽其蕴。正德间入苏州知府幕。巡抚重臣亦延访礼重。为正乡俗之弊，继元谢应芳《辨惑编》著《辨惑续编》。又有《东斋集》、《家范匡正录》。